Δεν έχουμε ορίσει ελάχιστες ή μέγιστες ποσότητες, αλλά ανάλογα με την παραγγελία σου σε συμβουλεύουμε ποια είναι η ποσότητα όπου θα έχεις μια πιο συμφέρουσα τιμή μονάδας. Πρακτικά τι σημαίνει αυτό; Η εκτίμηση του κόστους παραγωγής είναι μια σύνθετη εργασία. Στο κόστος παραγωγής εκτός από το κόστος των πρώτων υλών και τα γενικά έξοδα που σχετίζονται με την παραγωγή ενός προϊόντος, συνυπολογίζονται και κάποιες «ανελαστικές» δαπάνες. Δηλαδή, σταθερά κόστη που δημιουργούνται ανεξάρτητα από το μέγεθος της παραγωγής. Για παράδειγμα, το δημιουργικό του εντύπου πρέπει οπωσδήποτε να γίνει και έχει συγκεκριμένο κόστος σε ώρες εργασίας, ανεξάρτητα από το αν τελικά τυπωθεί ένα αντίτυπο ή χιλιάδες. Ο χρόνος που χρειάζεται για να προετοιμαστεί, να σεταριστεί και να έρθει σε λειτουργία παραγωγής μια μηχανή είναι πάλι συγκεκριμένος, ανεξάρτητα από το αν τελικά η μηχανή τυπώσει λίγα φύλλα ή χρειαστεί να λειτουργήσει για κάποιες ώρες. Αυξάνοντας λοιπόν την ποσότητα παραγωγής, οι «ανελαστικές» δαπάνες επιμερίζονται σε μεγαλύτερη ποσότητα και ως αποτέλεσμα η τιμή μονάδας μικραίνει. Τώρα σε ποια ποσότητα ακριβώς αρχίζει να γίνεται συμφέρουσα η τιμή μονάδας, αυτό εξαρτάται από πολλούς παράγοντες. Γι’ αυτό και προτείνουμε να ζητήσεις προσφορά. Η ομάδα μας σε κάθε περίπτωση θα σου προτείνει κάθε εναλλακτική λύση ώστε να έχεις μια συμφέρουσα τελική τιμή.